cyanic-selkie/wikianc huggingface dataset:
একতা ভয়ান
কর্মজীবন
একতা একটি দুর্ঘটনার পরে খেলাধুলা শুরু করেন। তাঁকে অমিত সারোহা ক্লাব থ্রো এবং ডিসকাস থ্রোতে প্রশিক্ষণ দেন। জুলাই মাসে বার্লিনে অনুষ্ঠিত ২০১৬ আইপিসি গ্র্যান্ড প্রিক্সের সাথে তাঁর প্রতিযোগিতামূলক ক্রীড়া জীবন শুরু হয়। তিনি ক্লাব থ্রোতে রৌপ্য পদক জিতেছিলেন। তারপরে তিনি পাঁচকুলায় অনুষ্ঠিত ২০১৬ জাতীয় প্যারা অ্যাথলেটিক্স চ্যাম্পিয়নশিপে প্রতিদ্বন্দ্বিতা করেছিলেন। সেখানে তিনি ক্লাব থ্রোতে স্বর্ণপদক এবং ডিসকাস থ্রোতে ব্রোঞ্জ পদক জিতেছিলেন।
২০১৭ সালে, তিনি জাতীয় চ্যাম্পিয়নশিপে দ্বিতীয়বারের মতো প্রতিদ্বন্দ্বিতা করেন এবং উভয় ইভেন্টেই স্বর্ণপদক অর্জন করেন। তিনি দুবাইতে অনুষ্ঠিত ২০১৭ আইপিসি গ্র্যান্ড প্রিক্সেও প্রতিদ্বন্দ্বিতা করেছিলেন। তিনি সামগ্রিকভাবে চতুর্থ স্থানে ছিলেন এবং উভয় ইভেন্টেই একটি নতুন এশীয় রেকর্ড গড়েন। সেই বছর, একতা যুক্তরাজ্যের লন্ডনে অনুষ্ঠিত তাঁর প্রথম বিশ্ব প্যারা অ্যাথলেটিক্স চ্যাম্পিয়নশিপেও অংশ নিয়েছিলেন। সেখানে ক্লাব থ্রোতে তিনি আন্তর্জাতিকভাবে ৬ষ্ঠ এবং এশিয়াতে ১ম স্থান অধিকার করেছিলেন।
একতা, ইতিমধ্যেই বর্তমান জাতীয় চ্যাম্পিয়ন, ২০১৮ সালে পঞ্চকুলায় অনুষ্ঠিত জাতীয় চ্যাম্পিয়নশিপে তিনি তাঁর তৃতীয় অংশগ্রহণ সম্পন্ন করেছেন, উভয় ইভেন্টেই তিনি স্বর্ণপদক জিতেছেন। সে বছর, তিনি ইন্দোনেশিয়ার জাকার্তায় অক্টোবরে অনুষ্ঠিত হতে যাওয়া ২০১৮ এশিয়ান প্যারা গেমসের দিকে নজর রেখেছিলেন এবং সারা বছর ধরে প্রস্তুতি মোডে ছিলেন। তিনি ২০১৮ সালে তিউনিসিয়ায় অনুষ্ঠিত আইপিসি গ্র্যান্ড প্রিক্স ক্লাব থ্রোতে স্বর্ণ এবং ডিসকাস থ্রোতে ব্রোঞ্জ জিতেছেন।
২০১৮ সালের অক্টোবরে, কুয়ালালামপুরে মহিলাদের ক্লাব থ্রো ইভেন্টে শীর্ষস্থানীয় হয়ে তিনি এশিয়ান প্যারা গেমসে ভারতের হয়ে চতুর্থ সোনা জিতেছেন। তিনি তাঁর চতুর্থ প্রচেষ্টায় তাঁর সেরা ১৬.০২ মিটার দূরত্বে ছুঁড়েছিলেন যা সংযুক্ত আরব আমিরাতের আলকাবি থেকরার থ্রো ১৫.৭৫ মিটারের থেকে বেশি ছিল এবং একতা এফ৩২/৫১ ইভেন্ট জিতেছিলেন। তিনি এশিয়ান প্যারা গেমসে স্বর্ণপদক জয়ী দ্বিতীয় ভারতীয় মহিলা এবং তাঁর নিজ রাজ্য হরিয়ানা থেকে প্রথম হয়েছেন।
২০১৯ সালে বিশ্ব প্যারা অ্যাথলেটিক্স চ্যাম্পিয়নশিপে তাঁর অবস্থান দ্বিতীয় ছিল এবং ২০১৯ সালে দুবাইতে বিশ্ব প্যারা অ্যাথলেটিক্স চ্যাম্পিয়নশিপে মহিলাদের প্যারা অ্যাথলেটিক্স বিভাগে টোকিও ২০২০- এর জন্য প্যারালিম্পিক বিভাগে যোগ্যতা অর্জন করেছিলেন।
একতা হরিয়ানা সরকারের একজন কর্মসংস্থান কর্মকর্তা হিসেবে কাজ করেন। তিনি ২০১৮ সালের জন্য ইএসপিএন-এর প্যারা অ্যাথলেট হিসেবে পুরস্কৃত হন।
আইপিসি গ্র্যান্ড প্রিক্স
† একটি নতুন এশিয়ান রেকর্ড স্থাপন
মেধাস্বত্ব
মেধাস্বত্ব কী
নকশা বা শিল্প-নকশাগুলোর (ইন্ডাস্ট্রিয়াল ডিজাইন) জন্য কোন কোন এখতিয়ারে আলাদা বা যুগপৎ/অধিক্রমণকারী (ওভারল্যাপিং) আইন থাকতে পারে। মেধাস্বত্ব আইন, বুদ্ধিবৃত্তিক বা মেধা সম্পদ (ইন্টেলেকচুয়্যাল প্রোপার্টি) সংক্রান্ত একটি ব্যাপ্ত বিষয়ের অধীনে অনেকগুলি আইনের একটি।
মেধাস্বত্ব আইন শুধুমাত্র ঠিক কী উপায়ে বা কী রূপে ধারণাসমূহ (আইডিয়া) অথবা তথ্য পরিবেশিত হবে সেটা বিবেচনা করে। এটা মেধাস্বত্ব সংরক্ষিত কাজের মূল ধারণা, মূলনীতি (কনসেপ্ট), সত্য (ফ্যাক্ট), ধরন (স্টাইল) অথবা পদ্ধতিটিকে আওতাভুক্ত করে না বা করার চেষ্টা করে না। উদাহরণস্বরূপ বলা যায়, মিকিমাউস কার্টুন বিষয়ে যে মেধাস্বত্ব সংরক্ষণ করা আছে, এটা অননুমদিত কোন ব্যক্তি বা প্রতিষ্ঠান কর্তৃক এই কার্টুন বিতরনের অধিকার রহিত করে এবং অননুমদিত কেহ ডিজনীর সৃষ্ট মানুষসদৃশ মিকিমাউসের মত একই রকম কোন ছবির অনুলিপি বা নকল করতে পারবে না; কিন্তু এই আইন সাধারণভাবে মানুষের মত দেখতে অন্য কোন ইঁদুর আঁকতে বা সৃষ্টি করতে বাধা দেয় না - যতক্ষণ সেগুলো ডিজনীর মূল নকশা থেকে যথেষ্ট অন্যরকম থাকে এবং ওটার (মিকিমাউসের) নকল বা অনুলিপির মত না হয়। কিছু কিছু এখতিয়ারে, মেধাস্বত্ব সংরক্ষিত কাজের বিদ্রুপাত্মক বা ব্যাখ্যামূলক কাজ প্রকাশেরও উপায় থাকে। ট্রেডমার্ক এবং প্যাটেন্ট-এর মত অন্যান্য আইনের ধারা পুনঃপ্রকাশ বা পুনঃউৎপাদন কিংবা ব্যবহারের উপর বিধিনিষেধ আরোপ করে, যেটা মেধাস্বত্ব আইন করে না ।
মেধাস্বত্ব আইনগুলোকে কোন কোন দেশে বার্ন আন্তর্জাতিক সমঝোতার মত আন্তর্জাতিক সমঝোতার মাধ্যমে স্বীকৃত ও প্রমিতকরণ করা হয়েছে এবং ইউরোপীয় ইউনিয়নের মত আন্তর্জাতিক সংস্থা বা বিশ্ব বাণিজ্য সংস্থার সদস্য দেশগুলিতে এটা প্রয়োজন হয়।
ইতিহাস
বিরাটাকার পরিব্যাপ্তিতে ছাপাখানার প্রসার হওয়ার আগে পর্যন্ত মেধাস্বত্ব উদ্ভাবিত হয়নি। আঠারো শতকের শুরুর দিকে ছাপাখানাগুলোর একচেটিয়া আচরণের প্রতিক্রিয়ায় প্রথমে ব্রিটেনে এরকম একটা আইনের ধারণা জন্ম নেয়। ইংল্যান্ডের রাজা দ্বিতীয় চার্লস বইগুলির অনৈতিক অনুলিপি তৈরির ব্যাপারটা সম্পর্কে সচেতন হয়ে, রাজকীয় বিশেষাধিকার প্রয়োগ করে লাইসেন্স বা অনুমোদন বিধিমালা ১৬৬২ জারি করেন; এর ফলে অনুমোদনপ্রাপ্ত বইগুলির একটি নিবন্ধন তালিকা প্রতিষ্ঠা করতে হয়, এবং এটার একটা অনুলিপি সমস্ত প্রকাশনা প্রতিষ্ঠানে জমা রাখতে হয়, এবং প্রয়োজন অনুসারে সুপ্রতিষ্ঠিত সমস্ত সংশ্লিষ্ট বিষয়ের অনুমোদন দেয়া চালু করা হয়। দ্য স্টাচু অব অ্যান ছিল মেধাস্বত্ব দ্বারা সংরক্ষিত প্রথম সৃষ্টিকর্ম। এর লেখককে নির্দিষ্ট সময়ের মেধাস্বত্ব প্রদান করা হয়েছিল এবং সেই নির্দিষ্ট সময়ের পরে মেধাস্বত্ব শেষ হয়ে গিয়েছিল। মেধাস্বত্ব বা কপিরাইট বই ও মানচিত্র প্রকাশের এবং অনুলিপি নিয়ন্ত্রণের একটি আইনি ক্ষেত্র থেকে সম্প্রসারিত হয়েছে এবং প্রায় সকল আধুনিক শিল্পকর্মের ক্ষেত্রে গুরুত্বপূর্ণ প্রভাববিস্তারকারী বিষয়ে পরিণত হয়েছে। বর্তমানে শব্দধারণ, চলচ্চিত্র, আলোকচিত্র, সফটওয়্যার এবং স্থাপত্যের কাজ মেধাস্বত্বের আওতাভুক্ত।
বার্ন আন্তর্জাতিক সমঝোতা (দ্য বার্ন কনভেনশন)
১৮৮৬ সালের বার্ন আন্তর্জাতিক সমঝোতা প্রথমে স্বাধীন রাষ্ট্রগুলিতে মেধাস্বত্বের স্বীকৃতি দেয়। এই বার্ন আন্তর্জাতিক সমঝোতা অনুসারে, মৌলিক কাজের মেধাস্বত্ব অর্জন করতে বা ঘোষণা করতে হবে না, কারণ সেগুলো স্বয়ংক্রিয়ভাবেই সৃষ্টির সাথে সাথে কার্যকর হয়: বার্ন আন্তর্জাতিক সমঝোতায় স্বাক্ষরকারী কোনও রাষ্ট্রের একজন লেখককে মেধাস্বত্বের জন্য কোন আবেদন বা নিবন্ধন করার প্রয়োজন হবে না। যখনই কাজটা সম্পন্ন হবে, অর্থাৎ লিখিত কিংবা অন্য কোনও মাধ্যমে সংরক্ষণ করা হবে, এর স্রষ্টা স্বয়ংক্রিয়ভাবেই সেই কাজ এবং সেখান হতে উৎপন্ন অন্যান্য কাজের সমস্ত মেধাস্বত্বের অধিকারী হবেন, যদি না সেই স্রষ্টা সুনির্দিষ্টভাবে তার সৃষ্টিকর্মের স্বত্ব ত্যাগ করার ঘোষণা দেন কিংবা মেধাস্বত্বের মেয়াদ শেষ হয়ে যায়। বিদেশী লেখকের মেধাস্বত্বের অধিকারও বার্ন আন্তর্জাতিক সমঝোতা স্বাক্ষরকারী দেশসমূহ স্বদেশী লেখকদের মতই সমভাবে নিশ্চিত করে।
যুক্তরাজ্য ১৮৮৭ সালে বার্ন আন্তর্জাতিক সমঝোতাতে স্বাক্ষর করে কিন্তু ১৯৮৮ সালের কপিরাইট ডিজাইন এন্ড প্যাটেন্ট অ্যাকট (মেধাস্বত্ব, নকশা ও কৃতিস্বত্ব বিধিমালা) অনুমোদিত হওয়ার আগের ১০০ বছর সমঝোতার বিরাট অংশের কোনও আইনি প্রয়োগ করেনি। যুক্তরাষ্ট্র ১৯৮৯ সালের আগ পর্যন্ত বার্ন আন্তর্জাতিক সমঝোতাতে স্বাক্ষর করেনি।
বার্ন আন্তর্জাতিক সমঝোতার বিধিমালা বিশ্ব বাণিজ্য সংস্থার TRIP চুক্তির সাথে একীভূত করা হয়, এবং এভাবে বার্ন আন্তর্জাতিক সমঝোতা সারা পৃথিবীতে ছড়িয়ে পড়ে।
বনগ্রাম ইউনিয়ন, কটিয়াদী
গ্রাম
মোট গ্রাম ১৮ টি।
জনপ্রতিনিধি
মোট জনপ্রতিনিধি ১৩ জন। ১ জন চেয়ারম্যান ও ৯ জন ওয়ার্ড সদস্য। বর্তমান চেয়ারম্যান মোঃ জসিম উদ্দীন (২০২২)
আলেক্সাঁদ্র লাকাজেত
আলেক্সাঁদ্র লাকাজেত (Alexandre Lacazette; জন্ম: ২৮ মে ১৯৯১) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
১৯৯৮–৯৯ মৌসুমে, মাত্র ৭ বছর বয়সে, ফরাসি ফুটবল ক্লাব ইএলসিএস লিওঁয়ের যুব পর্যায়ের হয়ে খেলার মাধ্যমে লাকাজেত ফুটবল জগতে প্রবেশ করেছেন এবং পরবর্তীকালে লিওঁয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, প্রথমে লিওঁ ২ এবং লিওঁয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লিওঁয়ের হয়ে আট মৌসুমে ২০৩ ম্যাচে ১০০টি গোল করার পর ২০১৭–১৮ মৌসুমে তিনি প্রায় ৫৩ মিলিয়ন ইউরোর বিনিময়ে ইংরেজ ক্লাব আর্সেনালে যোগদান করেছেন।
২০০৬ সালে, লাকাজেত ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৩ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১৬ ম্যাচে ৩টি গোল করেছেন। ব্যক্তিগতভাবে, লাকাজেত বেশ কিছু পুরস্কার জয়লাভ করেছেন, যার মধ্যে ২০১১ ফিফা অনূর্ধ্ব-২০ বিশ্বকাপের গোল্ডেন শু, ২০১৪–১৫ লিগ ১-এর শীর্ষ গোলদাতার পুরস্কার এবং ২০১৮–১৯ মৌসুমের আর্সেনালের মৌসুম সেরা খেলোয়াড়ের পুরস্কার অন্যতম। দলগতভাবে, লাকাজেত এপর্যন্ত ৫টি শিরোপা জয়লাভ করেছেন, যার মধ্যে ২টি লিওঁয়ের হয়ে, ২টি আর্সেনালের হয়ে এবং ১টি ফ্রান্সের হয়ে জয়লাভ করেছেন।
প্রারম্ভিক জীবন
আলেক্সাঁদ্র লাকাজেত ১৯৯১ সালের ২৮শে মে তারিখে ফ্রান্সের লিওঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লাকাজেত ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি ৫৮ ম্যাচে অংশগ্রহণ করে ২০টি গোল এবং ১টি শিরোপা জয়লাভ করেছেন।
অজিত ওয়াড়েকর
অজিত লক্ষ্মণ ওয়াড়েকর (জন্ম: ১ এপ্রিল, ১৯৪১ - মৃত্যু: ১৫ আগস্ট, ২০১৮) বোম্বেতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ১৯৬৬ থেকে ১৯৭৪ সময়কালে ভারত ক্রিকেট দলের পক্ষে খেলেছেন তিনি। এছাড়াও, দলের অধিনায়কেরও দায়িত্বে ছিলেন অজিত ওয়াড়েকর। আক্রমণধর্মী বামহাতি ব্যাটসম্যানরূপে ভারত দলে খেলেছেন। পাশাপাশি বামহাতি মিডিয়াম ও স্লো লেফট আর্ম অর্থোডক্স বোলিংয়েও পারদর্শিতা দেখিয়েছেন তিনি।
১৯৫৮ সালে প্রথম-শ্রেণীর ক্রিকেটে তার অভিষেক ঘটে। এরপর ১৯৬৬ সালে আন্তর্জাতিক ক্রিকেটে অংশগ্রহণ করেন। সচরাচর তিন নম্বরে ব্যাটিংয়ে নামতেন ও তাকে অন্যতম সেরা স্লিপ ফিল্ডার হিসেবে আখ্যায়িত করা হয়ে থাকে। তার অধিনায়কত্বে ভারত দল ইংল্যান্ড ও ওয়েস্ট ইন্ডিজে সিরিজ জয় করে।
প্রথম-শ্রেণীর ক্রিকেট
তার পিতা গণিত বিষয়ে তাকে পড়াশোনা করাতে চেয়েছিলেন যাতে ভবিষ্যতে প্রকৌশলী হতে পারেন। কিন্তু ওয়াড়েকর ক্রিকেটের দিকে ঝুঁকে পড়েন।
অবসর
১৯৯০-এর দশকে মোহাম্মদ আজহারউদ্দীনের নেতৃত্বাধীন ভারত দলের ম্যানেজার ছিলেন তিনি। খুব স্বল্প কয়েকজন ক্রিকেটারের একজনরূপে ভারত দলের পক্ষে টেস্ট খেলোয়াড়, অধিনায়ক, কোচ/ম্যানেজার ও দল নির্বাচকমণ্ডলীর সভাপতি ছিলেন। লালা অমরনাথ ও চান্দু বোর্দেও এ সকল দায়িত্ব পালন করেছিলেন।
দেহাবসান
দীর্ঘদিন অসুস্থ ছিলেন তিনি। অতঃপর, ১৫ আগস্ট, ২০১৮ তারিখে মুম্বইয়ের জসলোক হাসপাতালে ৭০ বছর বয়সে অজিত ওয়াড়েকরের দেহাবসান ঘটে। ১৭ আগস্ট তারিখ মুম্বইয়ে শিবাজী পার্ক শ্মশানঘাটে পূর্ণাঙ্গ রাষ্ট্রীয় মর্যাদায় তাকে দাহ করা হয়। অনেক ক্রিকেটার, সমর্থক তার এ শবানুষ্ঠানে উপস্থিত ছিলেন।
নাতাশা জিমেনেজ
নাতাশা জিমেনেজ (Natasha Jiménez) বিশিষ্ট কোস্টারিকীয় রূপান্তরিত লিঙ্গ ও আন্তঃলিঙ্গ অধিকারকর্মী এবং লেখিকা। বর্তমানে তিনি লাতিন আমেরিকান স্পেস ফর সেক্সুয়ালিটিজ এন্ড রাইটসের (মুলাবি) সাধারণ সমন্বয়কারীর দায়িত্ব পালন করছেন। আইএলজিএ’র আন্তঃলিঙ্গের প্রথম সচিবেরও দায়িত্ব পালন করেন। প্রথম আন্তঃলিঙ্গ মানবাধিকার তহবিলের পরামর্শক পরিচালনা পরিষদের সদস্য তিনি। এছাড়াও, আন্তঃ আমেরিকান মানবাধিকার কমিশনে অংশ নেয়ার পূর্বে প্রথম আন্তঃলিঙ্গবিষয়ক মানবাধিকারের শুনানী কার্যক্রমে অংশগ্রহণ করেছেন।
কর্মজীবন
৩০ বছরের অধিককাল তিনি আন্তঃলিঙ্গ ও রূপান্তরিত লিঙ্গদের সাহায্যার্থে কাজ করে চলেছেন। শুরুতে তিনি লাতিন আমেরিকা য় নারীবাদী কার্যক্রম ও এলজিবিটি আন্দোলনে অংশ নিতেন। জাতীয় ও আন্তর্জাতিক মানবাধিকার সংস্থাগুলো কথা বলতেন। রোজা-লিন্ডা ফ্রেগোসো ও সিন্থিয়া বেজারান্দো জিমেনেজ লিখিত ‘টেরোরাইজিং ওম্যান: ফেমিনিসাইড ইন দি আমেরিকাস’ শীর্ষ গ্রন্থের উদ্ধৃতি দিয়ে তিনি বলেন,
মার্চ, ২০১৩ সালে মাওরো কাব্রাল, পলা স্যান্ড্রিন মাচাদো ও পিজিয়ন পাগোনিসের সাথে তিনিও আন্তঃ আমেরিকান মানবাধিকার কমিশনে ‘আমেরিকায় আন্তঃলিঙ্গ ব্যক্তিদের মানবাধিকার পরিস্থিতি’ বিষয়ে নিজ নিজ মতামত ব্যক্ত করেন। এ কমিশনে বক্তব্য প্রদানের পূর্বে আন্তঃলিঙ্গদের মানবাধিকার বিষয়ে প্রথমবারের মতো বক্তব্য দেন। প্রত্যেকেই তাদের ব্যক্তিগত অভিজ্ঞতা ও আন্তঃলিঙ্গের অধিকারী শিশুদেরকে ‘স্বাভাবিকভাবে’ অস্ত্রোপাচারের ন্যায় বিষয়গুলো উপস্থাপন করেন।
২০১৫ সালে জিমেনেজ আস্ত্রিয়া লেসবিয়ান জাস্টিস ফাউন্ডেশনের সহযোগিতায় দাতব্যসংস্থা হিসেবে গঠিত আন্তঃলিঙ্গ মানবাধিকার তহবিলের আন্তর্জাতিক পরামর্শক পরিষদে যোগদান করেন। ২০১৬ সালে এ পদটি আইএলজিএ আন্তঃলিঙ্গের সচিব হিসেবে ওলন্দাজ মানবাধিকারকর্মী মিরিয়া ফন দার হাভের কাছে চলে যায়।
রচনাসমগ্র
জিমেনেজ এলিসা বার্থের সম্পাদনায় ‘ইন্টার: আফাহরাঙ্গেন ইন্টারজেসেস্লিচার মেনসেন ইন দার ওয়েল্ট দার জেই জেসলেচটারে’ অংশগ্রহণ করেন। এছাড়াও, জেন বারি ও জেলেনা ডরডেভিচের ‘হোয়াট ইজ দ্য পয়েন্ট অব এ রিভল্যুশন ইফ আই কান্ট ড্যান্স’ এবং মাওরো কাব্রালের সম্পাদনায় ‘ইন্তারদিসিওনেস’ গ্রন্থে লেখেন।
বিশুদ্ধ গণিত
বিশ্বের পরিপূর্ণ মডেল তৈরির জন্য অনেক ফলিত গণিতবিদেরা বিশুদ্ধ গণিতের সহায়তা নেয় এবং বিশুদ্ধ গণিতের উপাদান ও কৌশল অবলম্বন করে। অপর পক্ষে অনেক বিশুদ্ধ গণিতবিদ প্রাকৃতিক এবং সামাজিক কাজে (ইহা ফলিত গণিতের অংশ) তাদের গবেষণার বিশুদ্ধ গণিতের প্রয়োগ করে।
প্রাচীন গ্রীস
প্রাচীন গ্রীসের জনগণ সর্বপ্রথম বিশুদ্ধ ও ফলিত গণিতের মাঝে পার্থক্য করে থাকে। প্লোটো এরিথমেটিক [(arithmetic:পাটিগণিত), বর্তমানে(number theory: সংখ্যাতত্ব)] এবং [লজিক (logic: শর্তারোপ), বর্তমানে এরিথমেটিক(arithmetic:পাটিগণিত)], এই দুই এর মাঝে পার্থক্য সৃষ্টি কররেছেন।
রুটির ঝুড়ি
কোনও দেশ বা অঞ্চলের রুটির ঝুড়ি বলতে এমন একটি এলাকা বোঝায়, যেখানকার মাটির সমৃদ্ধি এবং/অথবা সুবিধাজনক জলবায়ুর কারণে প্রচুর পরিমাণে গম বা অন্যান্য শস্য উৎপন্ন হয়। অনুরূপভাবে দক্ষিণ-পূর্ব এশিয়া বোঝাতে ধানের গোলা শব্দটি ব্যবহৃত হয়; এবং ক্যালিফোর্নিয়ার স্যালিনাস ভ্যালিকে কখনও কখনও আমেরিকার স্যালাদ বাটি হিসাবে উল্লেখ করা হয়। এই ধরনের অঞ্চলগুলি মারাত্মক রাজনৈতিক বিরোধের বিষয় হতে পারে যা এমনকি সম্পূর্ণ সামরিক সংঘাতে পরিণত হতে পারে।
ব্রেডবাস্কেটগুলি বিশ্বব্যাপী খাদ্য ব্যবস্থার মধ্যে গুরুত্বপূর্ণ হয়ে উঠেছে: অল্প সংখ্যক দেশে এবং (ভারতের মতো দেশগুলিতে) ছোট ভৌগোলিক অঞ্চলে বিশ্বব্যাপী খাদ্য-উৎপাদনকে কেন্দ্রীভূত করা। জলবায়ু পরিবর্তন বিশ্বজুড়ে আবহাওয়ার পরিবর্তনশীলতা বাড়ায়, একই সময়ে একাধিক রুটির ঝুড়ি ব্যর্থ হওয়ার সম্ভাবনা নাটকীয়ভাবে বৃদ্ধি পায়। ২০২২ সালের খাদ্য সংকট আংশিকভাবে মূল রুটির ঝুড়ি অঞ্চলে ব্যর্থতার একটি ধারাবাহিক দ্বারা সহজতর হয়েছে, একই সময়ে ২০২২ সালে ইউক্রেনে রাশিয়ান আক্রমণ বিশ্বব্যাপী গম এবং তেল বীজ উৎপাদনের জন্য গুরুত্বপূর্ণ সংশ্লিষ্ট রুটির ঝুড়ি অঞ্চলগুলির উল্লেখযোগ্য সম্ভাব্য ব্যাঘাত সৃষ্টি করেছিল।
ধ্রুপদী প্রাচীনত্ব
সিসিলি এবং আফ্রিকাকে রোমান প্রজাতন্ত্রের রুটির ঝুড়ি হিসাবে বিবেচনা করা হত। পরবর্তীকালে, মিশরকে রোমান সাম্রাজ্যের রুটির ঝুড়ি হিসাবে বিবেচনা করা হয়। ক্রিমিয়া ছিল গ্রীক শহর-রাজ্যে, বিশেষ করে এথেন্সে সরবরাহ করা বিপুল পরিমাণ শস্যের উৎস। একইভাবে ভারত ও চীন উভয় ক্ষেত্রেই, প্রতিটি সাম্রাজ্যের নির্দিষ্ট ভৌগোলিক অঞ্চলে কেন্দ্রীভূত শস্যের একটি উল্লেখযোগ্য উৎস ছিল। রোমান সাম্রাজ্যের পতন আংশিকভাবে মিশর থেকে নিরাপদ শস্য বাণিজ্যের পতনের কারণে হয়েছিল।
আফ্রিকা
সংযোগ=//upload.wikimedia.org/wikipedia/commons/thumb/3/3e/Miliana_situation.JPG/220px-Miliana_situation.JPG|থাম্ব| [[মিলিয়ানা, আলজেরিয়ার গমের ক্ষেত]] দক্ষিণ আফ্রিকায়, গম, সূর্যমুখী এবং ভুট্টার ক্ষেতের কারণে ফ্রি স্টেট প্রদেশকে প্রায়শই দেশের রুটির ঝুড়ি হিসাবে বিবেচনা করা হয়। ওয়েস্টার্ন কেপের ওভারবার্গ অঞ্চলটি দক্ষিণ আফ্রিকার রুটির বাস্কেট হিসাবেও পরিচিত কারণ এর বিশাল গমের ক্ষেত্র, সেইসাথে ফল জন্মানোর কারণে।
মরক্কো
যেহেতু মরক্কোর ইতিহাসের বেশিরভাগ ক্ষেত্রে জীবিকা কৃষিই প্রভাবশালী অর্থনৈতিক ব্যবস্থা ছিল, তাই একটি রুটির ঝুড়ি অঞ্চলের কথা বলা কঠিন। সমস্ত অঞ্চল নিজেদের এবং তাদের গবাদি পশুদের খাওয়ানোর জন্য তাদের নিজস্ব গম এবং বার্লি উত্পাদন করেছিল। 19 শতকের দ্বিতীয়ার্ধে ইউরোপীয় বাণিজ্যিক অনুপ্রবেশের সাথে, মরক্কো উলামাদের (ধর্মীয় প্রতিষ্ঠান) আপত্তি সত্ত্বেও ইউরোপে গম রপ্তানি করতে শুরু করে। চাউইয়া এবং দৌক্কালা সমভূমি রপ্তানির জন্য গমের সবচেয়ে গুরুত্বপূর্ণ সরবরাহকারী হয়ে ওঠে। উপকূলের সাথে তাদের নৈকট্যের কারণে এটি যৌক্তিক। কাসাব্লাঙ্কা এবং ফেদালা বন্দর, আজকের মোহাম্মদিয়া, চাউইয়া সমভূমিতে সেবা প্রদান করে এবং মাজাগান বন্দর ডাউক্কালাকে সেবা প্রদান করে।
মরক্কোর স্বাধীনতার পর, দৌক্কালার কৃষি সেচের দিকে অগ্রসর হয় তাই কম এলাকা গমের জন্য নিবেদিত হয়, আর চাউইয়া একটি প্রধান গম উৎপাদনকারী অঞ্চল হিসাবে এখনো এর মর্যাদা বজায় রাখে, তিরস নামক কৃষ্ণ মৃত্তিকা এবং তুলনামূলকভাবে প্রচুর বৃষ্টিপাতের (গড় ৪০০ মিমি/বছর) কারণে।
এশিয়া
সংযোগ=//upload.wikimedia.org/wikipedia/commons/thumb/7/7e/Agriculture_in_India_tractor_farming_Punjab_preparing_field_for_a_wheat_crop_without_burning_previous_crop_stalk.jpg/220px-Agriculture_in_India_tractor_farming_Punjab_preparing_field_for_a_wheat_crop_without_burning_previous_crop_stalk.jpg|থাম্ব| [[পাঞ্জাব (অঞ্চল)|পাঞ্জাব, ভারতের রুটির ঝূড়ী]] সংযোগ=//upload.wikimedia.org/wikipedia/commons/thumb/f/fa/1213Canantong%2C_Laur%2C_Nueva_Ecija_47.jpg/220px-1213Canantong%2C_Laur%2C_Nueva_Ecija_47.jpg|থাম্ব| [[নুয়েবা এসিহা|নুয়েভা ইসিজা, ফিলিপাইনের ধান ক্ষেত]]
ইউরোপ
সংযোগ=//upload.wikimedia.org/wikipedia/commons/thumb/a/a5/Field_in_County_Kildare.jpg/220px-Field_in_County_Kildare.jpg|থাম্ব| আয়ারল্যান্ডের [[কাউন্টি কিল্ডার|কাউন্টি কিল্ডারে গমের ফিল্ড]] সংযোগ=//upload.wikimedia.org/wikipedia/commons/thumb/c/c5/Wheat_fields_at_N%C3%B6bbel%C3%B6v%2C_Lund_-_panoramio_%281%29.jpg/220px-Wheat_fields_at_N%C3%B6bbel%C3%B6v%2C_Lund_-_panoramio_%281%29.jpg|ডান|থাম্ব| সুইডেনের [[স্ক্যানিয়া|স্ক্যানিয়ায় লুন্ডের কাছে গমের ক্ষেত।]]
উত্তর আমেরিকা
সংযোগ=//upload.wikimedia.org/wikipedia/commons/thumb/d/db/Corn_belt.svg/400px-Corn_belt.svg.png|থাম্ব|400x400পিক্সেল| মার্কিন যুক্তরাষ্ট্র কর্ন বেল্ট কানাডায়, একটি প্রধান শস্য-উৎপাদনকারী এলাকাকে কানাডিয়ান প্রেইরি বলা হয়। কখনও কখনও সাসকাচোয়ান প্রদেশ, পটাশের একটি বিশাল সম্পূরক উত্পাদনের জন্যও পরিচিত, এই অঞ্চলের মধ্যে থেকে কানাডার প্রধান রুটির বাস্কেট হিসাবে আরও আলাদা করা হয়।
ভ্লাদিমির পলিয়ানিচেভ
ভ্লাদিমির পলিয়ানিচেভ (জন্ম ২১ এপ্রিল ১৯৩৮) একজন সোভিয়েত স্প্রিন্টার। তিনি ১৯৬০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
রুটির ঝুড়ি
উত্তর আমেরিকা
মার্কিন যুক্তরাষ্ট্রে, একটি গুরুত্বপূর্ণ অঞ্চল হল কর্ন বেল্ট, যেখানে ভুট্টা এবং সয়াবিন প্রধান ফসল, যা সাধারণত গ্রেট লেক থেকে দক্ষিণে মিসৌরি পর্যন্ত বিস্তৃত। মার্কিন যুক্তরাষ্ট্র এবং কানাডা উভয়ের পশ্চিমে, রকি পর্বতমালার পূর্বে, গমের বেল্ট, যেখানে জলবায়ু ভুট্টা বা সয়াবিনের জন্য অত্যন্ত গুরুতর।
উপরন্তু, ক্যালিফোর্নিয়ার সান জোয়াকিন উপত্যকাকে বিশ্বের রুটির বাস্কেটও বলা হয়। ক্যালিফোর্নিয়া থেকে আসা মার্কিন যুক্তরাষ্ট্রের (ডলারের মূল্য দ্বারা পরিমাপ করা) কৃষি উৎপাদনের 12.8% এর অধিকাংশই সান জোয়াকুইন উপত্যকা উৎপন্ন করে। আঙ্গুর-টেবিল, কিসমিস, এবং অল্প পরিমাণে, ওয়াইন-হয়তো উপত্যকার সর্বোচ্চ-প্রোফাইল পণ্য, কিন্তু সমানভাবে গুরুত্বপূর্ণ (যদি বেশি না হয়) তুলা, বাদাম (বিশেষ করে বাদাম এবং পেস্তা), সাইট্রাস এবং শাকসবজি। বিশ্বের 70% এবং মার্কিন বাদাম সরবরাহের 100% উপত্যকা থেকে আসে। কমলালেবু, পীচ, রসুন, ট্যানজারিন, টমেটো, কিউই, খড়, আলফালফা এবং অন্যান্য অসংখ্য ফসল প্রচুর সাফল্যের সাথে কাটা হয়েছে। 2002 সালের সেন্সাস অফ এগ্রিকালচারের বিক্রিত কৃষিপণ্যের বাজার মূল্যের র‌্যাঙ্কিং অনুসারে, দেশের শীর্ষ 10টির মধ্যে নয়টি এবং শীর্ষ 20টির মধ্যে 12টি, উৎপাদনকারী কাউন্টিগুলি ক্যালিফোর্নিয়ায় রয়েছে।
দক্ষিণ আমেরিকা
সংযোগ=//upload.wikimedia.org/wikipedia/commons/thumb/7/73/Sembrado_de_cebada_en_argentina.jpg/220px-Sembrado_de_cebada_en_argentina.jpg|থাম্ব| লস টলডোসে বার্লিফিল্ড, আর্জেন্টিনা 19 এবং 20 শতকের সময়, আর্জেন্টিনা বিশ্বের রুটির বাস্কেট হিসাবে পরিচিত ছিল, কারণ দেশে কৃষির গুরুত্ব ছিল এবং এখনও রয়েছে। আর্জেন্টিনার খাদ্যশস্যের চাষ পাম্পাস অঞ্চলে পাওয়া যায়, যা বুয়েনস আইরেস, সান্তা ফে, কর্ডোবা এবং লা পাম্পা প্রদেশগুলিকে ঘিরে রয়েছে। এই অঞ্চলের মধ্যে, অনেক শহর, যেমন পারগামিনো, ভেনাডো টুয়ের্তো এবং রোজারিও, মহাদেশের সবচেয়ে উর্বর এলাকাগুলির মধ্যে একটি। কিছু আবাদের মধ্যে রয়েছে সয়াবিন, ভুট্টা, গম, বার্লি, সূর্যমুখী এবং চিনাবাদাম ইত্যাদি।
19 শতকে, ক্যালিফোর্নিয়া এবং অস্ট্রেলিয়ান বাজারে প্রবেশাধিকার গম রপ্তানিকে একটি খুব লাভজনক কার্যকলাপে পরিণত করে, যা চিলির গম চক্রের দিকে পরিচালিত করে। 19 শতকের মাঝামাঝি সময়ে, এই দেশগুলি বড় সোনার রাশ অনুভব করেছিল, যা গমের একটি বড় চাহিদা তৈরি করেছিল। চিলি সেই সময়ে "প্রশান্ত মহাসাগরীয় অঞ্চলে শুধুমাত্র গম উৎপাদনকারী" ছিল।
ব্রাজিলকে একটি রুটির ঝুড়ি হিসাবেও দেখা হয়, কারণ এটি বিশ্বের বৃহত্তম কফি সরবরাহকারী এবং এতে আবাদযোগ্য জমির বিস্তীর্ণ অংশ রয়েছে।
অস্ট্রেলিয়া
মারে-ডার্লিং অববাহিকাকে অস্ট্রেলিয়ার রুটির বাস্কেট হিসাবে দেখা হয়, এটি দেশের কৃষি আয়ের 40%, গমের ফসলের এক তৃতীয়াংশ, ধানের ফসলের 95 শতাংশ এবং ফল, ওয়াইন এবং তুলার মতো অন্যান্য পণ্যের উত্স।
নিউজিল্যান্ড
যখন নিউজিল্যান্ড একটি ব্রিটিশ উপনিবেশে পরিণত হয়, তখন উর্বর জমিগুলি খাদ্য তৈরি করে যা ইংল্যান্ডে ফেরত পাঠানো হবে, যার ফলে নিউজিল্যান্ড কথোপকথনে (কখনও কখনও অস্ট্রেলিয়ার সাথে) ব্রিটেনের রুটির ঝুড়ি হিসাবে পরিচিত হয়ে ওঠে, পরবর্তীকালে ডুনেডিন প্রথম জাহাজে পরিণত হয় যা একটি সম্পূর্ণ করতে পারে। রেফ্রিজারেটেড মাংস সত্যিই সফল পরিবহন. তাকে একটি রেফ্রিজারেশন মেশিন দিয়ে রিফিট করা হয়েছিল যার সাহায্যে সে নিউজিল্যান্ড থেকে যুক্তরাজ্যে হিমায়িত মাংসের প্রথম বোঝা নিয়ে গিয়েছিল।
জুন ২০১৯
জুন ২০১৯-এ বিশ্বব্যাপী সংঘটিত ঘটনার সংক্ষিপ্ত-সার।
প্রিন্স রাজ
প্রিন্স রাজ হলেন একজন ভারতীয় রাজনীতিবিদ যিনি লোক জনশক্তি পার্টির রাজনীতির সাথে যুক্ত। তিনি বিহারের সমস্তিপুর লোকসভা কেন্দ্রের বর্তমান সাংসদ।
রাজনৈতিক জীবন
২০১৯ সালের ২১ জুন রাম চন্দ্র পাসোয়ান মৃত্যুবরণ করার পর সমস্তিপুর লোকসভা কেন্দ্রকে খালি হিসেবে ঘোষণা করা হয়। উপনির্বাচনে প্রিন্স রাজকে লোক জনশক্তি পার্টির প্রার্থী হিসেবে ঘোষণা করা হয়। ২০১৯ সালের ২৪ অক্টোবর প্রিন্স রাজ সমস্তিপুর লোকসভা কেন্দ্রের সাংসদ হিসেবে নির্বাচিত হন।
চান কাক দো
চান কাক দো একটি কোরিয়ান-ভিত্তিক, আমেরিকান সংকর মার্শাল আর্ট। ১৯৯০ সালে চাক নরিস এটি প্রতিষ্ঠা করেন, তাংসুদো থেকে প্রসূত এবং বিভিন্ন যুদ্ধ শৈলী থেকে উপাদান সম্মিলিত এই মার্শাল আর্ট।
খিড়কী
খিড়কী: হামারি ফানি কাহানী (হিন্দি: खिड़की: हमारी फनी कहानी) হলো একটি ভারতীয় মিনি সিরিজ, যেটি ২৮ জুন ২০১৬ হতে সম্প্রচারিত হওয়া শুরু হয়। এই নাটকটি সাব টিভি এবং হ্যাটস অফ প্রোডাকশনের যৌথ প্রযোজনায় প্রচারিত হচ্ছে। এই নাটকটি টুইটারে ১৪০ অক্ষরের মধ্যে টুইট করা মজার কাহিনীর ওপর তৈরি।  এই নাটকের কাস্টিং ডিরেক্টর হলেন ভিনিত পাণ্ডে।
ধারণা
নাটকটি সম্প্রচারের পূর্বে বিজ্ঞাপনের মাধ্যমে দর্শকদের গল্প পাঠানোর জন্য উৎসাহিত করা হয়। দর্শকদের পাঠানো গল্প হতে অনন্য এবং মজাদার গল্পগুলোই সম্প্রচার করা হয়।
খিড়কী ভারতীয় টেলিভিশন জগতে প্রথম নাটক, যেটির প্রস্তুতকারক সাধারণ মানুষ হতে তাদের নাটকের কাহিনী সংগ্রহ করে। সাব টিভি এই মঞ্চটি তৈরি করেছে যেন লাখো পরিবার তাদের পরিবারে ঘতে যাওয়া মজার ঘটনা পুর বিশ্বের সামনে উপস্থাপন করতে পারে। সাব টিভির বিজনেস প্রধান অনুজ কাপুর বলেন: ""আমরা সাব টিভিতে সবসময় দর্শকদের জন্য অনন্য কিছু উপস্থাপন করি। এই নাটকটির মাধ্যমে, আমরা পৃথিবীর সকল পরিবারের মজার কাহিনী বলার দ্বার উন্মোচন করলাম। সাব টিভিতে সে সব কাহিনী প্রতি সপ্তাহে দেখানো হবে।"
এডমন্ডস পিলাগস
এডমন্ডস পিলাগস (৭ জুন ১৯২৭ – ২১ মে ১৯৯৫) একজন লাতভীয় স্প্রিন্টার ছিলেন। তিনি সোভিয়েত ইউনিয়নের প্রতিনিধিত্ব করে ১৯৫২ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
লেনা নদী
ফ্রেম| thumb| লেনা (Ле́на) রাশিয়ার সাইবেরিয়ার একটি নদী। এটি বৈকাল হ্রদের পশ্চিমাংশে উৎপত্তি লাভ করে প্রথমে উত্তর-পূর্বে এবং পরবর্তীকালে উত্তর দিকে ৪,৪০০ কিলোমিটার প্রবাহিত হয়ে উত্তর মহাসাগরের বাহু লাপ্তেভ সাগরে পতিত হয়েছে। লেনা প্রায় ২৬ লক্ষ বর্গকিলোমিটার এলাকা নদীবিধৌত করেছে। এটি প্রায় ৩৩৮০ কিলোমিটার দৈর্ঘ্য পর্যন্ত নাব্য। ইয়াকুটস্ক এই নদীর উপর অবস্থিত প্রধান বন্দর। বছরের অর্ধেক সময় এই নদী বরফে জমে থাকে।
বাদি হাঁস
বিস্তৃতি
বাদি হাঁস একসময় উত্তর-পূর্ব ভারত ও বাংলাদেশ থেকে ইন্দোনেশিয়ার জাভা ও সুমাত্রা পর্যন্ত বেশ ভালভাবে বিস্তৃত ছিল। কিন্তু নাটকীয়ভাবে এরা হ্রাস পাওয়ায় এই অঞ্চলে এদের দেখা পাওয়াটাই মুস্কিলের কাজ হয়ে দাঁড়িয়েছে। ভারত ও বাংলাদেশ মিলিয়ে বাদি হাঁসের সংখ্যা প্রায় ৪৫০টি; থাইল্যান্ড, ভিয়েতনাম, লাওস ও কম্বোডিয়ায় রয়েছে প্রায় ২০০টি; মিয়ানমারে এদের সংখ্যা ১০০টিরও কম ও ইন্দোনেশিয়ার সুমাত্রায় রয়েছে প্রায় ১৫০টি বাদি হাঁস। ২০০৭ সালে ভুটানে বাদি হাঁস দেখা গেছে। মালয়েশিয়া ও জাভায় একসময় বাদি হাঁস থাকলেও সেখান থেকে এরা পুরোপুরি বিলুপ্ত হয়ে গেছে। একসময় পুরো উত্তর-পূর্ব ভারতে বাদি হাঁস বিস্তৃত থাকলেও এখন এদের দেখা যায় কেবল আসাম আর অরুণাচল প্রদেশে। বাংলাদেশের পার্বত্য চট্টগ্রামের সিভিটবহুল (Swintonia floribunda) বনে এদের দেখা যেত। সেখানে মাইনীমুখ থেকে শীশক, মাহাইল্লা, আমতলী ও শেবরাতলী বনে প্রায় দুই ডজন বাদি হাঁস বাস করত ১৯৮০ সালের আগে। এরপর সেখানে শান্তি বাহিনীর আক্রমণ, বাঙালি সেটলারদের উপদ্রব ও বনে সেনাবাহিনীর অনুপ্রবেশ পুরো এলাকার স্বাভাবিক প্রাকৃতিক পরিবেশ ধ্বংস করে দিয়েছে। মূলত সিভিট, উড়িআম, গর্জন ও চাকুয়া কড়ই গাছ কেটে ফেলার ফলেই এসব অঞ্চল থেকে বাদি হাঁস চিরতরে বিলুপ্ত হয়ে গিয়েছে।
বিবরণ
thumb|left|[[নর্থ ক্যারোলাইনা, যুক্তরাষ্ট্র]] বাদি হাঁস বিশালাকৃতির পাখি। এদের দৈর্ঘ্য কমবেশি ৭৩.৫ সেন্টিমিটার, ডানা ২০.৫ সেন্টিমিটার, ঠোঁট ৬ সেন্টিমিটার, পা ৫.৭ সেন্টিমিটার ও লেজ ১৫ সেন্টিমিটার। ওজন প্রায় তিন কিলোগ্রাম। পুরুষ ও স্ত্রী হাঁসের চেহারা কিছুটা ভিন্ন। পুরুষ পাখিরডানায় কাঁধ বরাবর কোভার্টে সাদা পট্টি থাকে। মাথা, ঘাড় ও গলা সাদা এবং মাথা ও ঘাড়ে কালো ছিট ছিট দাগ থাকে। পিঠের বাকি অংশ কালচে ও তামাটে বাদামি মেশানো পালকে ঢাকা। এছাড়া ডানায় আছে নীলাভ ও কালো বন্ধনী। চোখ কমলা-হলুদ। স্ত্রী হাঁসের আকার ছোট এবং অনুজ্বল পালকের জন্য পুরুষ হাঁস থেকে দেখতে আলাদা। মাথার কালো দাগ বেশ ঘন। চোখ বাদামি। স্ত্রী ও পুরুষ উভয় হাঁসের ঠোঁট হলুদ, তার উপর কালচে দাগ। পা ও পায়ের পাতা কমলা-হলুদে মেশানো।
স্বভাব
thumb|স্ত্রী বাদি হাঁস বাদি হাঁস গ্রীষ্মমণ্ডলীয় পাহাড়ি বনের বদ্ধ জলে এবং ধীরগতির স্রোতধারায় বিচরণ করে। এছাড়া তৃণসম্বৃদ্ধ জলাভূমি এদের পছন্দের জায়গা। এদের সমূদ্রসমতলের ১৪০০ মিটারের মধ্যে দেখা যায়। সাধারণত জোড়ায় জোড়ায় বা ৫-৬টির দলে দেখা যায়। এরা সাধারণত এমন জায়গায় বিচরণ করে যাতে আশেপাশে খুব সহজেই নজর রাখা যায় আর ঝটপট পালানো যায়।এরা রাতে গাছে ঢাকা জঙ্গলের জলাশয়ে বা মাটিতে খাবার খুঁজে বেড়ায়। উঁচু গাছের গাছের বড় ডালে এরা বিশ্রাম করে। ভোরে আর সন্ধ্যায় বেশি সক্রিয় থাকে। রাতে বিশ্রাম নেয়। পূর্ণিমা রাতেও এরা সক্রিয় থাকে। দিনের বেলা ছড়িয়ে ছিটিয়ে খাবার খুঁজে বেড়ালেও রাতের বেলা এরা দলবদ্ধভাবে বিশ্রাম নেয়। বছরের একটি নির্দিষ্ট সময়ে (সাধারণত সেপ্টেম্বর-অক্টোবর মাসে) এরা এক পক্ষকালের জন্য উড়তে পারে না। এ সময় এরা শরীরের পালক পরিবর্তন করে। এদের খাদ্যতালিকায় রয়েছে শামুক, পোকামাকড়, ছোট মাছ, ব্যাঙ, ভাসমান উদ্ভিদ ও জলজ লতাগুল্ম । প্রাণীজ খাদ্য বেশি পছন্দ করে। পুরুষ হাঁস শিঙ্গার মত আওয়াজ করে ডাকেঃ ক্রংক-ক্রংক....। এদের প্রজননকাল জুলাই থেকে সেপ্টেম্বর মাস পর্যন্ত। এসময় পানির কাছাকাছি কোন গাছের কোটরে ঘাস ও আবর্জনা দিয়ে বাসা বাঁধে। বাসার উচ্চতা ৩-১২ মিটার পর্যন্ত হয়। মাটিতেও বাসা বাঁধে, তবে এমন ঘটনা বিরল। বাসা বানানো শেষে স্ত্রী বাদি হাঁস ৭-১০টি ডিমপাড়ে। ডিমগুলো সবুজাভ-হলুদ বর্ণের। ডিমের মাপ ৬.৫ × ৪.৫ সেন্টিমিটার। কেবল স্ত্রী হাঁসই ডিমে তা দেয়। পুরুষ হাঁস বাসা পাহারা দেওয়ার দায়িত্বে থাকে। ৩০ দিনে ডিম ফোটে। স্ত্রী হাঁস সন্তান প্রতিপালনে মুখ্য ভূমিকা পালন করে। thumb|১৯২১ সালে অঙ্কিত চিত্র
সংরক্ষণের উদ্যোগ
বাংলাদেশ, ভারত, মিয়ানমার, থাইল্যান্ড, লাওস, কম্বোডিয়া ও ইন্দোনেশিয়ায় বাদি হাঁস মারা, ধরা বা অন্য যেকোন উপায়ে উত্ত্যক্ত করা আইনগতভাবে নিষিদ্ধ। তবে এসব দেশে এ ব্যাপারে আইনের সঠিক প্রয়োগ হয় না বললেই চলে। বিশ্বব্যাপী প্রায় একুশটি এলাকাকে বাদি হাঁসের জন্য সংরক্ষিত এলাকা বলে ঘোষণা করা হয়েছে। বাংলাদেশের কাসালং ভ্যালিতে অবস্থিত পাবলাখালী বন্যপ্রাণী অভয়ারণ্য সম্ভবত দেশটির শেষ কয়েকটি জীবিত বাদি হাঁসের একমাত্র আবাসস্থল। তবে সম্প্রতি সেখানে প্রজাতিটি দেখতে পাবার কোন নজির নেই।
স্টুটগার্ট ডেইলি লিডার
স্টুটগার্ট ডেইলি লিডার একটি স্থানীয় সংবাদ ওয়েবসাইট যা দক্ষিণ-পূর্ব আরকানসাসের স্টুটগার্টকে জুড়ে বিস্তৃত। ওয়েবসাইটটি মূলত একটি সাম্প্রদায়িক মুদ্রিত পত্রিকা ভিত্তিক, যা ১৮৮৫ সালে প্রতিষ্ঠিত হয়েছিল। এটা আর্কানসাস কাউন্টি ব্রডকাস্টার ডিভিশনের ইস্ট আর্কানসাস ব্রডকাস্টারের মালিকানাধীন। যারা এটি গেটহাউস মিডিয়ার কাছ থেকে সেপ্টেম্বর ২০১৯ সালে কিনেছিল। গেটহাউসের সঙ্গে গ্যানেটের একত্রিত হবার আগে ৬ সেপ্টেম্বর গেটহাউস সংবাদপত্রের প্রকাশনা বন্ধ করে দেয়, কারণ নতুন মালিকানায় বিক্রয়ের জন্য আলোচনা মুলতুবি ছিল। দ্য লিডারের বর্তমান মালিকানা স্টুটগার্টের প্রথম রেডিও স্টেশন কেওয়াক (এএম) এর সাথে ভাগ করা। আর্কানসাস কাউন্টি ব্রডকাস্টারের মালিকানাধীন লিডার  আগস্ট ২০২০ থেকে নিয়মিত স্থানীয় অনলাইন সংবাদ কভারেজ পুনরায় শুরু করে।
ব্স্তান-'দ্জিন-নোর-বু-দ্পাল-ব্জাং-পো
ব্স্তান-'দ্জিন-নোর-বু-দ্পাল-ব্জাং-পো (১৮৭৩-১৯২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম ঝাব্স-দ্রুং-দ্কার-পো  উপাধিধারী বৌদ্ধ লামা ছিলেন।
জন্ম
ব্স্তান-'দ্জিন-নোর-বু-দ্পাল-ব্জাং-পো ১৮৭৩ খ্রিষ্টাব্দে তিব্বতের আমদো অঞ্চলের র্বা-লো-থাং নামক স্থানে জন্মগ্রহণ করেন। তার পিতার নাম ছিল ওদ-গ্সাল-স্ক্যাব্স  এবং মাতার নাম ছিল ল্হা-মো-ব্যাম্স । জন্মের পর তার নাম রাখা হয় র্দো-র্জে-ত্শে-রিং-রাব-ব্র্তান । পিয়াত মাতার পাঁচ সন্তানের মধ্যে তিনি ছিলেন সর্বকনিষ্ঠ।
শিক্ষা
দ্গে-'দুন-ছোস-স্ক্যোং-র্গ্যা-ম্ত্শো নামক চতুর্থ থার-শুল  উপাধিধারী বৌদ্ধ লামা তাকে ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান  নামক ষষ্ঠ ঝাব্স-দ্রুং-দ্কার-পো উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। এরপর তাকে প্রথমে ছু-ব্জাং  বিহার ও পরে লা-মো-ব্দে-ছেন  বিহারে নিয়ে যায়। সেখানে দ্গে-'দুন-ছোস-স্ক্যোং-র্গ্যা-ম্ত্শো,  র্কাং-ত্সা-দ্পোন-স্লোব , শেস-রাব-র্গ্যা-ম্ত্শো , ঙ্গাগ-দ্বাং-ত্শুল-খ্রিম্স , সাংস-র্গ্যাস-ছোস-গ্রাগ্স , ব্লো-ব্জাং-রাব-গ্সাল  প্রভৃতি বৌদ্ধ ভিক্ষুরা তাকে শিক্ষাদান করেন। দ্গে-'দুন-ব্স্তান-'দ্জিন-র্গ্যা-ম্ত্শো  নামক চতুর্থ আ-ম্দো-ঝ্বা-দ্মার  উপাধিধারী বৌদ্ধ লামা পনেরো বছর বয়সে তার অন্যতম বিখ্যাত শিক্ষক ছিলন। কুড়ি বছর বয়সে তিনি বৌদ্ধ ধর্ম ত্যাগ করার চিন্তা করেন কিন্তু ব্লো-ব্জাং-ব্স্তান-পা'ই-দ্বাং-ফ্যুগ  নামক তৃতীয় শিং-ব্জা'  তাকে নিরস্ত করে তাকে ভিক্ষুর শপথ প্রদান করেন। ১৯০৭ খ্রিষ্টাব্দে তিনি চিং সম্রাট গুয়াংজুর সঙ্গে সাক্ষাৎ করেন এবং দেড় মাস পরে তিনি তিব্বত ফিরে আসেন। এই সময় ত্রয়োদশ দলাই লামা ও স্কাল-ব্জাং-থুব-ব্স্তান-দ্বাং-ফ্যুগ  নামক চতুর্থ 'জাম-দ্ব্যাংস-ব্ঝাদ-পা  উপাধিধারী বৌদ্ধ লামা তাকে শিক্ষাদান করেন।
শেষ জীবন
১৯১২ খ্রিষ্টাব্দে দ্গে-'দুন-ছোস-স্ক্যোং-র্গ্যা-ম্ত্শো মঙ্গোলিয়া ও চীন যাত্রা করেন। এই সময় তিনি নবগঠিত চীন প্রজাতন্ত্রের রাষ্ট্রপতি ইয়ুয়ান শিকাইয়ের প্রতিনিধিদলের সঙ্গে সাক্ষাৎ করেন। ইয়ুয়ান শিকাই তাকে সমগ্র আমদো অঞ্চলের প্রশাসনিক দায়িত্ব ভার অর্পণ করেন। চীনা অর্থানুকুল্যে তিনি ম্খাস-পা-মি-গ্সুম নামক মন্দিরের নির্মাণ সম্পূর্ণ করেন।
আবদুল্লাহ আল মুতী শরফুদ্দিন
আবদুল্লাহ আল-মুতী শরফুদ্দিন (১ জানুয়ারি ১৯৩০ - ৩০ নভেম্বর ১৯৯৮) বাংলাদেশের একজন শিক্ষাবিদ, বিজ্ঞান লেখক, বিজ্ঞান কর্মী এবং সরকারি কর্মকর্তা ছিলেন। তিনি আবদুল্লাহ আল-মুতী নামেই সমধিক পরিচিত। বিজ্ঞান জনপ্রিয় করণে ভূমিকা রাখার জন্য তিনি ইউনেস্কো কলিঙ্গ পুরস্কার লাভ করেন। এছাড়াও তিনি বাংলা একাডেমি সাহিত্য পুরস্কার, একুশে পদক ও স্বাধীনতা পদক লাভ করেন।
জন্ম ও শিক্ষাজীবন
আবদুল্লাহ আল-মুতী সিরাজগঞ্জ জেলার ফুলবাড়ি গ্রামে জন্মগ্রহণ করেন। তার মা হালিমা শরফুদ্দিন এবং বাবা শেখ মইন শরফুদ্দিন। ৫ ভাই ৬ বোনের মধ্যে আবদুল্লাহ আল-মুতী সবার বড়। ১৯৪৫ সালে ঢাকার মুসলিম হাই স্কুল থেকে তিনি ম্যাট্রিকুলেশন (এখনকার এসএসসি পরীক্ষা) পরীক্ষায় কলকাতা বোর্ডে ২য় স্থান লাভ করেন। ১৯৪৭ সালে ১১ তম স্থান নিয়ে সাফল্যের সঙ্গে আই এ পাশ করেন ও ঢাকা বিশ্ববিদ্যালয়ে ভর্তি হন। পদার্থবিদ্যায় সম্মানসহ স্নাতক হন ১৯৫২ সালে। বাংলা ভাষা আন্দোলনে সক্রিয়তার কারণে এই সময় তিনি দ্বিতীয় শ্রেণি লাভ করলেও পরের বছর প্রথম শ্রেণিতে প্রথম হয়ে তিনি মাস্টার্স ডিগ্রি লাভ করেন। এর পর শিকাগো বিশ্ববিদ্যালয় থেকে ১৯৬০ সালে শিক্ষায় এম,এ এবং ১৯৬২ সালে পিএইচডি লাভ করেন। তার অভিসন্দর্ভের শিরোনাম ছিল ‌কারিকুলাম চেঞ্জেস ইন পাকিস্তান উইথ স্পেশাল রেফারেন্সেস টু হাই স্কুল সায়েন্স এডুকেশন (উচ্চ বিদ্যালয় বিজ্ঞান শিক্ষার বিশেষ রেফারেন্সসহ পাকিস্তানে পাঠ্যক্রম পরিবর্তন)।
রাজনৈতিক জীবন
যৌবনে বামপন্থী আন্দোলনের সঙ্গে যুক্ত ছিলেন। ১৯৪৮ ও ১৯৫৪ সালে পাকিস্তান সরকার কর্তৃক গ্রেফতার হয়েছিলেন। পরে রাজনীতি ছেড়ে দেন।
ভারতীয় প্রযুক্তিবিদ্যা প্রতিষ্ঠান গুয়াহাটি
ভারতীয় প্রযুক্তিবিদ্যা প্রতিষ্ঠান গুয়াহাটি হল ভারত-এর ষষ্ঠ ভারতীয় প্রযুক্তিবিদ্যা প্রতিষ্ঠান। এই প্রযুক্তিবিদ্যার প্রতিষ্ঠানটি ভারত সরকার আসামের গুয়াহাটিতে প্রতিষ্ঠা করে। ভারত সরকার ভারতীয় প্রযুক্তিবিদ্যা প্রতিষ্ঠান, গুয়াহাটিকে রূপে স্বীকৃতি দিয়েছে ।
ইতিহাস
১৯৮৫ সালে সদৌ অসম ছাত্র সন্থা এবং ভারত সরকারর মধ্যে হওয়া চুক্তি অনুসারে আসামে শিক্ষার ক্ষেত্রে উন্নতি করার লক্ষ্যে ভারতীয় প্রযুক্তিবিদ্যা প্রতিষ্ঠান, গুয়াহাটি স্থাপন করা হয়।
১৯৯৪ সালে ভারতীয় প্রযুক্তিবিদ্যা প্রতিষ্ঠান, গুয়াহাটি স্থাপন করা হয় যদিও ১৯৯৫ সালের থেকে শিক্ষাদান আরম্ভ করা হয় ১৯৯৫ সালে এখানে ব্যাচেলর অফ টেকনোলজির প্রথম বার্ষিকের ছাত্র-ছাত্রীর ভর্তি করা হয়। অন্য অন্য ভারতীয় প্রযুক্তিবিদ্যা প্রতিষ্ঠানসমূহের মতো এখানে Joint Entrance Examination র মাধ্যমে এখানে ভর্তি করা হয় ।১৯৯৮ সালে প্রথমবারের জন্য GATE এর মাধ্যমে Master of Technology পাঠ্যক্রমের জন্য  ভর্তি করা হয়।
বিভাগ সমূহ
ভারতীয় প্রযুক্তিবিদ্যা প্রতিষ্ঠান গুয়াহাটিত থকা বিভাগসমূহ হল :
প্রতিষ্ঠানটির উপর্যুক্ত বিভাগসমূহ বি.টেক, বি.ডিজাইন, এম.ডিজাইন, এম.টেক, পি.এইচ.ডি., এম.এ (Development Studies) এবং  এম.এচচি.র পাঠ্যক্রম প্রদান করে।
স্থান
আন্তঃরাষ্ট্রীয় পর্যায়ে, আই আই টি গুয়াহাটি ২০১১ বর্ষের QS World University Rankingsএ ৫৫১-৬০০তম স্থান এবং ২০১২ বর্ষের QS Asian University Rankingsএ ৮৯তম স্থান লাভ করেছে ২০১২ বর্ষের ভারতের অভিযান্ত্রিক মহাবিদ্যালয় সমূহের মধ্যে ইণ্ডিয়া টুডে- দশম স্থান , আউটলুক ইণ্ডিয়া  অষ্টম স্থান এবং ডাটাকোয়েষ্ট  ২০১১ বর্ষের ৭তম স্থান প্রদান করেছে । ২০০৯ সালে মিণ্ট নেওয়া একটি সমীক্ষায় সরকারি মহাবিদ্যালয় সমূহের ভিতরে ষষ্ঠ স্থান প্রদান করেছে
গবেষণা কেন্দ্র
আই আই টি গুয়াহাটিতে মোট ছটা গবেষণা কেন্দ্র আছে। সেইকয়টি হল:
বার্ষিক উৎসবসমূহ
প্রত্যেক বছর আই আই টি গুয়াহাটির ছাত্র-ছাত্রী এবং প্রশাসন কয়েকটি উৎসব এবং প্রতিযোগিতার আয়োজন করে। এর ভিতর উল্লেখযোগ্য দুটি উৎসব হল Techniche এবং Alcheringa।
Techniche
Techniche হল আই আই টি গুয়াহাটির প্রযুক্তিবিদ্যা সম্বন্ধীয় উৎসব। প্রতি বছর তিনদিন ধরে এই উৎসবের আয়োজন করা হয়। এখানে বিভিন্ন বিদ্বান লোক এবং ভারতের বিভিন্ন বিদ্যালয় এবং মহাবিদ্যালয়ের ছাত্র-ছাত্রীদের বার্তালাপ ‌এবং আলোচনা করার সুবিধা দেয়া হয়। পি. চিদাম্বরম, কিরণ বেদী, এইচ. সি. বর্মা, মাইক ফিনকে, জন সি. মেথারের মতো প্রসিদ্ধ ব্যক্তিবর্গ এখানে ভাগ নিয়েছেন।
২০১২ সালের ৩০ আগস্ট থেকে ২ সেপ্টেম্বর পর্যন্ত Techniche ’১২ আই টি গুয়াহাটিতে সুষ্ঠুভাবে অনুষ্ঠিত হয়।
Alcheringa
Alcheringa হল আই আই টি গুয়াহাটির বার্ষিক সাংস্কৃতিক উৎসব। সাধারণত ফেব্রুয়ারি মাসের প্রথম সপ্তাহে তিন দিন-চার রাত ধরে এই উৎসব অনুষ্ঠিত হয়। ২০১১ বর্ষে ভারতের প্রায় ১৫০টি মহাবিদ্যালয়ের প্রায় ৪০,০০০ ছাত্র-ছাত্রী অংশ গ্রহণ করেছিল ।
অন্যান্য প্রতিযোগিতাসমূহ
এর উপরিও, ভারতের বিভিন্ন আই আই টি সমূহের মধ্যে প্রতি বছর শীত কালে খেলাধুলা Inter-IIT Sports Meetর আয়োজন করা হয়। প্রতি বছর এই প্রতিযোগিতা বিভিন্ন আই আই টিতে অনুষ্ঠিত হয়। ২০০৬ সালে, প্রথম বারের জন্য আই আই টি গুয়াহাটিতে ৪২তম আই আই টি খেল-ধেমালি প্রতিযোগিতার অনুষ্ঠিত হয়েছিল।
আরোগ্যস্বামী পলরাজ
আরোগ্যস্বামী পলরাজ একজন ভারতীয় মার্কিন তড়িৎ প্রকৌশলী। তিনি বর্তমানে স্ট্যানফোর্ড বিশ্ববিদ্যালয় এর ইমেরিটাস অধ্যাপক।
জীবনী
পলরাজ নেভাল কলেজ অব ইঞ্জিনিয়ারিং থেকে ১৯৬৬ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ইন্ডিয়ান ইন্সটিটিউট অব টেকনোলজি, দিল্লি থেকে ১৯৭৩ সালে পিএইচডি ডিগ্রি অর্জন করেন। তিনি ১৯৮৩ থেকে ১৯৮৬ সাল পর্যন্ত স্ট্যানফোর্ড বিশ্ববিদ্যালয় এ ভিজিটিং বিজ্ঞানী হিসেবে কর্মরত ছিলেন। ১৯৮৭ থেকে ১৮৮ সাল পর্যন্ত ব্যাঙ্গালোরের সেন্টার ফর আর্টিফিসিয়াল ইন্টেলিজেন্স অ্যান্ড রোবোটিক্স এর পরিচালক হিসেবে কর্মরত ছিলেন। ১৯৮৮ থেকে ১৯৯১ সাল পর্যন্ত পুনার সেন্টার ফর ডেভেলপমেন্ট অব অ্যাডভান্স কম্পিউটিং এর পরিচালক এবং ব্যাঙ্গালোর্বর ভারত ইলেক্ট্রনিক্সের সেন্ট্রাল রিসার্চ ল্যাবের চীফ সায়েন্টিস্ট হিসেবে কর্মরত ছিলেন। তিনি ১৯৯৩ থেকে ২০১০ সাল পর্যন্ত স্ট্যানফোর্ড বিশ্ববিদ্যালয় এর গবেষণা অধ্যাপক হিসবে কর্মরত ছিলেন। তিনি ২০১০ থেকে ২০১৪ সাল পর্যন্ত ব্রডকমের সিনিয়র অ্যাডভাইজার হিসবে কর্মরত ছিলেন। তিনি ২০১৫ সালে ইন্ডিয়ান ইন্সটিটিউট অব তেকনোলজিতে, মাদ্রাজের ডিস্টিঙ্গুইশড অধ্যাপক পদে যোগদান করেন। তার প্রকাশনায় রয়ছে ৩৫০ এর অধিক গবেষণাপত্র। তার ৬৬টি মার্কিন প্যাটেন্ট রয়েছে।
ফুটবল ক্লাব লকোমতিভ মস্কো
ফুটবল ক্লাব লকোমতিভ মস্কো (Футбольный клуб «Локомотив» Москва, FC Lokomotiv Moscow; এছাড়াও এফসি লকোমতিভ মস্কো নামে পরিচিত) হচ্ছে মস্কো ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯২২ সালে প্রতিষ্ঠিত হয়েছে। এফসি লকোমতিভ মস্কো তাদের সকল হোম ম্যাচ মস্কোর আরজেডডি এরিনায় খেলে থাকে; যার ধারণক্ষমতা হচ্ছে ২৭,৩২০। বর্তমানে এই ক্লাবের ম্যানেজারের দায়িত্ব পালন করছেন মার্কো নিকোলিচ এবং সভাপতির দায়িত্ব পালন করছেন ভ্লাদিমির লেওনচেঙ্কো। ক্রোয়েশীয় রক্ষণভাগের খেলোয়াড় ভেদ্রান চোরলুকা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লকোমতিভ মস্কো এপর্যন্ত ২০টি শিরোপা জয়লাভ করেছে; যার মধ্যে ৩টি রুশ প্রিমিয়ার লীগ, ৩টি রুশ জাতীয় ফুটবল লীগ এবং ১০টি রুশ কাপ শিরোপা রয়েছে।
ইতিহাস
লকোমতিভ মস্কো ১৯২২ সালে কাজানকা (মস্কোভস্কায়া-কাজান্সকায়া জেডএইচ.ডি) হিসাবে প্রতিষ্ঠিত হয়েছিল। ১৯২৪ সালে ক্লাবটি মস্কো রেলওয়ের বেশ কয়েকটি লাইনের শক্তিশালী ফুটবল খেলোয়াড়দের কেওআর ("ক্লাব অফ দ্য অক্টোবর বিপ্লব") হিসাবে একত্রিত করে। ১৯৩১ সালে, এই ক্লাবটির কাজানকা (মস্কোভস্কায়া-কাজান্সকায়া জেডএইচ.ডি) নামে পুনরায় নামকরণ করা হয়েছিল এবং ১৯৩৬ সালে, শেষ বারের মতো এটির নাম "লকোমতিভ মস্কো"-এ পরিবর্তন করা হয়েছিল, যা আজ পর্যন্ত বিদ্যমান। কমিউনিস্ট শাসনামলে, লকোমতিভ মস্কো ক্লাবটি লকোমতিভ স্বেচ্ছাসেবী ক্রীড়া সংস্থার অংশ ছিল এবং রুশ রেলওয়ের মাধ্যমে সোভিয়েত পরিবহন মন্ত্রনালয়ের কাজের সাথে জড়িত ছিল।
বৈকাল পর্বতমালা
বৈকাল পর্বতমালা (Байкальский хребет) দক্ষিণ সাইবেরিয়ার বৈকাল হ্রদের উত্তর-পশ্চিমে খাড়া উঠে যাওয়া একটি পর্বতমালা। পূর্ব সায়ান পর্বতমালা এবং বৈকাল পর্বতমালা মধ্য সাইবেরীয় মালভূমির দক্ষিণ সীমান্ত গঠন করেছে।
বৈকাল পর্বতমালার সর্বোচ্চ পর্বতশৃঙ্গ চের্‌স্কি পর্বত (২৫৭২ মিটার) পোলীয় অভিযাত্রী ইয়ান চের্‌স্কি-র নামে নামকরণ হয়েছে।
ইলারিও লোপেস
ইলারিও লোপেস গার্সিয়া (Hilario López; ১৮ নভেম্বর ১৯০৭ – ১৭ জুন ১৯৬৫; এছাড়াও ইলারিও লোপেস নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।
১৯১৯–২০ মৌসুমে, মেক্সিকীয় ফুটবল ক্লাব নাসিওনালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; নাসিওনালের হয়ে ৮ মৌসুম অতিবাহিত করার পর ১৯২৭–২৮ মৌসুমে তিনি মার্তে যোগদান করেছিলেন। সর্বশেষ, ১৯৩০–৩১ মৌসুমে, তিনি নেকাসায় যোগদান করেছিলেন, যেখানে তিনি ৯ মৌসুম অতিবাহিত করে অবসর গ্রহণ করেছিলেন।
১৯৩০ সালে, লোপেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি ৮ ম্যাচে ৯টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।
ব্যক্তিগত জীবন
ইলারিও লোপেস গার্সিয়া ১৯০৭ সালের ১৮ই নভেম্বর তারিখে, মেক্সিকোর গুয়াদালাহারায় জন্মগ্রহণ করেছিলেন এবং ১৯৬৫ সালের ১৭ই জুন তারিখে ৫৭ বছর বয়সে মৃত্যুবরণ করেছেন।
কেপলার-৫
কেপলার-৫ সিগনাস (নক্ষত্রমণ্ডল) এ অবস্থিত, এটি কেপলার মিশনের একটি ক্ষেত্র, যা পৃথিবী থেকে দৃশ্যমান নক্ষত্রগুলোর চারপাশে আবর্তনরত পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলার-৫ এর প্রায় কাছাকাছি কক্ষপথে কেপলার-৫বি নামে জুপিটারের মত একটি গ্রহ শনাক্ত করা হয়েছে। কেপলার-৫ এর গ্রহটি কেপলার মহাকাশযানের আবিষ্কৃত প্রথম পাঁচটি গ্রহের একটি ছিল; এই আবিষ্কার বিভিন্ন পর্যবেক্ষণাগার দ্বারা যাচাই করার পর জানুয়ারি ৪, ২০১০ তারিখে আমেরিকান অ্যাস্ট্রোনমিক্যাল সোসাইটির ২১৫তম সভায় ঘোষণা করা হয়। কেপলার-৫ সূর্যের চেয়ে বৃহৎ এবং অনেক বেশি ভারী, কিন্তু অনুরূপ ধাতু নির্মিত যা গ্রহের গঠনের একটি অন্যতম প্রধান উপাদান।
নামকরণ ও ইতিহাস
কেপলারের আবিষ্কৃত গ্রহ কেপলার-৫বি এর তত্ত্বানুসন্ধানে জন্য মাওনা কিয়া, হাওয়াই এর ডব্লিও. এম. কেক মানমন্দির ; পশ্চিম টেক্সাসের ম্যাকডোনাল্ড মানমন্দির ; ক্যালিফোর্নিয়ার পালোমার এবং লিক মানমন্দির; আরিজোনার এমএমটি (MMT),  ডব্লিও,আই,ওয়াই,এন (WIYN), এবং উইপল মানমন্দির; এবং ক্যানারি দ্বীপপুঞ্জ রক ডি লস মোচাসস মানমন্দিরের বিজ্ঞানীরা পুনরায় পরীক্ষা-নিরীক্ষা করেন।
গুণাবলী/বৈশিষ্ট্যসমূহ
কেপলার-৫ সূর্যের মত একটি তারকা যা ১.৩৭৪ ( ± ০.০৫৬) সূর্যের ভর (Msun) এবং ১.৭৯৩ ( ± ০.০৫৩) সূর্যের ব্যসার্ধ (Rsun), এবং সূর্যের ভরের ১৩৭%   সূর্যের ব্যসার্ধের ১৭৯% ।  তারকাটির ধাতবত্ব [Fe/H]  ০.০৪ (± ০.০৬), যা সূর্যের চেয়ে বেশি ধাতু সমৃদ্ধ ,   যা যেসব তারকার কক্ষপথে গ্রহ আছে তাদের মতই।   কেপলার-৫ এর কার্যকর তাপমাত্রা ৬২৯৭ (±৬০) কেলভিন, যা সূর্যের তাপমাত্রা ৫৭৭৮ কেলভিনের চেয়ে অনেক বেশি।  কেপলার-৫ এর আপাত বিশালতা ১৩.৪ , এবং তা খালি চোখে দেখা যায় না।
গ্রহের তত্ত্ব
thumb|300x300px|কেপলারের আবিষ্কৃত পাঁচটি গ্রহের আপেক্ষিক আকৃতি দেখানো একটি ছবি। কেপলার-৫বি পাঁচটির মধ্যে দ্বিতীয় ক্ষুদ্রতম, নীল রংয়ে নির্দেশিত। কেপলার-৫বি এর ভর ও ব্যাসার্ধ যথাক্রমে ২.১১৪ এম.জে. (জুপিটার ভর ) এবং ১.৪৩১ আর.জে (জুপিটার ব্যাসার্ধ )। এর  ভর বৃহস্পতি গ্রহের ভরের দ্বিগুনের বেশি এবং বৃহস্পতির ব্যাসার্ধের দেড় গুণের সামান্য কম। কেপলার-৫বি গ্রহটি তার নক্ষত্রের কক্ষপথে  ০.০৫০৬৪ এ ইউ দূরত্বে অবস্থিত এবং ৩.৫৪৮৫ দিন পর পর আবর্তন করে। সেহেতু এটি একটি উষ্ণ জুপিটার, বা একটি দৈত্যাকার গ্যাসপিন্ড যা তার মাতৃ তারকার কাছাকাছি কক্ষপথে আবর্তন করে ।   এই বুধ গ্রহের সাথে তুলনায়,  বুধ গ্রহ সূর্য ০.৩৮৭১ এ ইউ দূরত্বে থেকে  ৮৭.৯৭ দিন পর পর আবর্তন করে ।  এর উৎকেন্দ্রিকতা  ০ ধরা হয়, যা একটি বৃত্তাকার কক্ষপথের উৎকেন্দ্রিকতার সমান ।
জুড়ওয়া ২
জুড়ওয়া ২ হলো ডেভিড ধবন দ্বারা পরিচালিত ভারতীয় হিন্দি ভাষার অ্যাকশন-কমেডি চলচ্চিত্র। এই চলচ্চিত্রের প্রধান ভূমিকায় বরুণ ধবন "রাজা" এবং "প্রেম" নামে দুই যমজ ভাইয়ের চরিত্রে অভিনয় করেছেন, যেখানে তার বিপরীতে রয়েছেন জ্যাকুলিন ফার্নান্দেজ এবং তাপসী পান্নু। এই চলচ্চিত্রটি প্রযোজনা করেছে নাদিয়াদওয়ালা গ্র্যান্ডসন এন্টারটেইনমেন্ট। এই চলচ্চিত্রটি ২০১৭ সালের ২৯ সেপ্টেম্বর মুক্তি পেয়েছে। বরুণ ধবন এই চলচ্চিত্রটিকে জুড়ওয়ার "রিবুট" অর্থাৎ 'নতুন করে শুরু' বলে আখ্যায়িত করেছেন। তিনি আরো বলেন, "আমি এই চলচ্চিত্রে নতুন করে লিপি লিখিনি। এই চলচ্চিত্রে জুড়ওয়া থেকে প্রায় ৮-১০ চিত্রনাট্য ছিল যেগুলোতে আমি অভিনয় করতে খুবই পছন্দ করি এবং এরই জন্য আমি এই চলচ্চিত্রটিতে অভিনয় করেছি।"
বেঙ্গি ইয়ালদিস
বেঙ্গি ইয়ালদিস (জন্ম:১৫ নভেম্বর, ১৯৬৫ কুজলুক, বাটমান প্রদেশ, তুরস্ক ) একজন তুর্কি রাজনীতিবিদ, প্রাক্তন আইনজীবি ও সাংবাদিক। তিনি পিস এন্ড ডেমোক্রেসি পার্টি র প্রতিনিধি হিসেবে দেশটির বাটমান প্রদেশ হতে তুরস্কের জাতীয় সংসদ সদস্য ছিলেন। জাতিগতভাবে একজন কুর্দিশ, এই রাজনীতিবিদ দুই মেয়াদে বাটমান প্রদেশ হতে ২০০৭ এবং ২০১১-এর তুরস্কের সাধারণ নির্বাচনে বিজয়ী হয়েছিলেন।
প্রারম্ভিক ও ব্যক্তিগত জীবন
বেঙ্গি ইয়ালদিস তুরস্কের বাটমান প্রদেশের কুলজুকে ১৯৬৫ সালে জন্মগ্রহণ করেন। ইস্তাম্বুল বিশ্ববিদ্যালয়ের আইন অনুষদ থেকে স্নাতক অর্জন করেন এবং পেশাদার আইনজীবী ছিলেন। এছাড়াও তিনি সাংবাদিক হিসেবে গুনডেম, ডেমোক্রাসি, আলকেডেন উজগুর গন্ডেম পত্রিকায় কাজ করেছেন। এছাড়াও তুর্কি মানবাধিকার সমিতির (আইএইচডি) বাটমান শাখার সাবেক সভাপতি। বাটমান প্রদেশে তিনি আইনজীবি হিসেবে কাজের পাশাপাশি বাটমান শহরের মেয়রের উপদেষ্টা ছিলেন তিনি। ব্যক্তিগত জীবনে তিনি বিবাহিত, তার দুটি সন্তান আছে।
উল্লেখযোগ্য কর্ম
২৫ জুলাই ২০১১ তারিখে তিনি ঘোষণা করেন যে পিকেকে/বিডিপি-এর নিয়ন্ত্রণাধীন কুর্দিরা তুর্কি সরকারকে কর প্রদান বন্ধ করবে। তিনি পরামর্শ দিয়েছিলেন যে পিকেকে/বিডিপি একটি লিবিয়ান জুমহুরিয়া ধরনের কাঠামো গঠন করবে যার মাধ্যমে পিকেকে/বিডিপি সমর্থিত কুর্দিরা স্থানীয়ভাবে সংগঠিত হবে এবং "স্ব-নির্ধারিত গণতান্ত্রিক" স্বায়ত্তশাসন তৈরির জন্য রাজনৈতিক দলগুলিকে বাতিল করবে। তিনি আরও পরামর্শ দিয়েছিলেন যে, যদিও পিকেকে/বিডিপি সমর্থিত কুর্দিরা কর থেকে অব্যাহতি পেতে চায়, তবুও তুর্কি প্রজাতন্ত্রের দায়িত্ব তাদের অবকাঠামো, রাস্তাঘাট, স্কুলে বিনিয়োগ করা এবং তাদের সরকারি কর্মচারীদের বেতন দেওয়া।
তিনি ২০০৭ সালে ইউরোপীয় সংসদ কর্তৃক কুর্দি নারীদের আত্মহত্যার হার বৃদ্ধি সংক্রান্ত প্রতিবেদন তৈরীতে তথ্য দিয়ে সহায়তা করেছিলেন।
নব নালন্দা মহাবিহার
নব নালন্দা মহাবিহার ভারতের বিহার রাজ্যের নালন্দায় অবস্থিত একটি প্রতিষ্ঠান। ১৯৫১ সালে রাজেন্দ্র প্রসাদের উদ্যোগে প্রাচীন উচ্চশিক্ষা কেন্দ্র নালন্দা মহাবিহারের পুনরুজ্জীবন কল্পে এই মহাবিহারটি স্থাপিত হয়। ২০০৬ সালে এটি পরিগণিত বিশ্ববিদ্যালয় মর্যাদা পায়।
ইতিহাস
নব নালন্দা মহাবিহার প্রাচীন নালন্দা মহাবিহারের আদলে পালি ও বৌদ্ধধর্মের উচ্চতর অধ্যয়নের কেন্দ্র হিসেবে গড়ে তোলার জন্য প্রতিষ্ঠিত হয়েছিল। শুরু থেকেই, ইনস্টিটিউটটি একটি আবাসিক প্রতিষ্ঠান হিসাবে কাজ করে, যেখানে সীমিত সংখ্যক ভারতীয় এবং বিদেশী ছাত্র ছিল।
শিক্ষা
NNM পালি, দর্শন, প্রাচীন ইতিহাস, সংস্কৃতি ও প্রত্নতত্ত্ব, তিব্বতি অধ্যয়ন, হিন্দি, সংস্কৃত এবং আরও অনেক বিষয়ে ডিগ্রী, সার্টিফিকেট, ডিপ্লোমা এবং গবেষণা কোর্স করানো হয়।
ক্যাম্পাস
২০২১ সালে ভারতের প্রথম বৈশ্বিক বৌদ্ধ সম্মেলনের সময় দলাই লামা বিশ্ববিদ্যালয়ের দুটি নতুন ভবনের উদ্বোধন করেন।
অভিজিৎ মুখোপাধ্যায় (ভূবিজ্ঞানী)
অভিজিৎ মুখোপাধ্যায় একজন ভারতীয় বাঙালি বিজ্ঞানী এবং বর্তমানে ইন্ডিয়ান ইনস্টিটিউট অফ টেকনোলজি, খড়গপুর-এর ভূতত্ত্ববিদ্যা ও ভূপদার্থবিদ্যার অধ্যাপক। তিনি পৃথিবী বায়ুমণ্ডল মহাসাগর এবং গ্রহ বিজ্ঞান ক্ষেত্রে অসামান্য অবদান রাখার জন্য ২০২০ খ্রিস্টাব্দে শাস্তিস্বরূপ ভাটনগর পুরস্কার লাভ করেন।  ২০২১ খ্রিস্টাব্দে তিনি প্রথম ভারতীয় হিসাবে মার্কিন যুক্তরাষ্ট্রের "জিওলজিক্যাল সোসাইটি অব আমেরিকা" ফেলো নির্বাচিত হন। থাম্ব|উত্তর ভারতে গঙ্গানদীর অববাহিকায় গভীর খনন বা তুরপুন অভিজিৎ মুখোপাধ্যায় বর্তমানে ইন্ডিয়ান ইনস্টিটিউট অফ টেকনোলজি, খড়গপুর-এর  স্কুল অফ এনভায়রনমেন্টাল সায়েন্স অ্যান্ড ইঞ্জিনিয়ারিংয়ের সহযোগী অধ্যাপক। এছাড়া তিনি বিজ্ঞান পত্রিকা 'নেচার', 'আমেরিকান কেমিক্যাল সোসাইটির' এনভায়রনমেন্টাল সায়েন্স অ্যান্ড টেকনোলজি, এলসেভিয়ারের ভূগর্ভস্থ জলের স্থায়ী সমাধান সম্পর্কিত বিষয়ের এবং 'স্প্রিংগার নেচার' পত্রিকার সহযোগী সম্পাদক/ সাইন্টিফিক রিপোর্ট-এর সম্পাদকীয় পর্ষদে আছেন। এর আগে তিনি  এলসেভিয়ারের জলবিদ্যা সম্পর্কিত পত্রিকা জার্নাল অফ হাইড্রোলজি, এলসেভিয়ারের  ব্যবহারিক ভু-রসায়নবিদ্যা - অ্যাপ্লায়েড জিওকেমিস্ট্রিতে সম্পাদনার দায়িত্বে ছিলেন। তিনি ভূগর্ভস্থ পানীয় জল সংরক্ষণে দিশা প্রদর্শনে ও জলবিদ্যায় অবদানের জন্য সুপরিচিত।
জীবনের প্রথমার্ধ
অভিজিৎ বন্দ্যোপাধ্যায়ের জন্ম ভারতের পশ্চিমবঙ্গ রাজ্যের রাজধানী কলকাতার কালীঘাটে। তার স্কুলের পড়াশোনা কলকাতার সাউথ পয়েন্ট স্কুলে এবং পরবর্তী উচ্চশিক্ষা কলকাতা বিশ্ববিদ্যালয়ে। পরবর্তীতে তিনি  যুক্তরাষ্ট্রে যান উচ্চ শিক্ষার্থে ও পোস্ট ডক্টরাল গবেষণার জন্য। তিনি বহুদিন কানাডায় কর্মরত ছিলেন। দেশে ফিরে তিনি ইন্ডিয়ান ইনস্টিটিউট অফ টেকনোলজি, খড়গপুর-এ যোগ দেন। থাম্ব|দক্ষিণ মার্কিন যুক্তরাষ্ট্রে কার্বন ক্যাপচার পরীক্ষার সরেজমিনে অভিজিৎ বন্দ্যোপাধ্যায় ১৯৯৭ খ্রিস্টাব্দে  কলকাতা বিশ্ববিদ্যালয়ের অধীনস্থ আশুতোষ কলেজ ভূতত্ত্ববিদ্যায় অনার্স সহ বি.এসসি পাশ করেন এবং ১৯৯৯ খ্রিস্টাব্দে কলকাতা বিশ্ববিদ্যালয় থেকে ভূতত্ত্ববিদ্যায় স্নাতকোত্তর ডিগ্রি লাভ করেন। উচ্চ শিক্ষার্থে ও পোস্ট ডক্টরাল রিসার্চের জন্য যুক্তরাষ্ট্রে যান। তিনি ২০০৩ খ্রিস্টাব্দে কেনটাকি বিশ্ববিদ্যালয় থেকে জলভূতত্ত্ববিদ্যায় আর একটি স্নাতকোত্তর ডিগ্রি লাভ করেন। সেখানে তার স্নাতকোত্তরস্তরের থিসিসের বিষয় ছিল, পশ্চিম কেনটাকিতে ওহিও-র শাখানদীর অঞ্চলে উদ্বায়ী জৈব যৌগ এবং তেজস্ক্রিয়তার কারণে দূষিত ভূগর্ভস্থ জল ও নদীর জলের মিথস্ক্রিয়ার উপর। তারপর তিনি ২০০৬ খ্রিস্টাব্দে ভূতত্ত্ববিদ্যায় (জলভূতত্ত্ববিদ্যায়) পিএইচডি ডিগ্রি লাভ করেন। এখানে তার ডক্টরাল থিসিস ছিল - "ভারতের পশ্চিমবঙ্গের পশ্চিম অববাহিকায় গভীরতর ভূগর্ভস্থ জলের প্রবাহ এবং আর্সেনিক জনিত দূষণে জলজের রসায়ন।" খ্যাতিমান জলভূতত্ত্ববিদ্ ডাঃ অ্যালান ফ্রায়ার তার একাডেমিক উপদেষ্টা ছিলেন।
তিনি ২০০৬-২০০৮ খ্রিস্টাব্দে ব্রিজেট স্ক্যানলনের তত্ত্বাবধানে অস্টিনের টেক্সাস বিশ্ববিদ্যালয়ের জ্যাকসন স্কুল অফ জিওসায়েন্সের ব্যুরো অফ ইকোনমিক জিওলজির পোস্ট ডক্টরাল ফেলো ছিলেন। অভিজিৎ মুখোপাধ্যায় ২০০১ খ্রিস্টাব্দে ভারতের ন্যাশনাল ইনস্টিটিউট অফ ইনফরমেশন টেকনোলজি (এনআইআইটি) সফ্টওয়্যার ইঞ্জিনিয়ারিংয়ে পেশাদারি ডিপ্লোমা অর্জন করেছেন।
কর্মজীবন
থাম্ব|গঙ্গা-ব্রহ্মপুত্র বদ্বীপের সুন্দরবন বনে বিশ্ব itতিহ্য জৈবিক রিজার্ভ উপকূলীয় প্রক্রিয়া দ্বারা ভূগর্ভস্থ জলের দূষণের দুর্বলতা বর্ণনা বর্তমানে ২০১৬ খ্রিস্টাব্দ হতে  অভিজিৎ মুখোপাধ্যায় ইন্ডিয়ান ইনস্টিটিউট অফ টেকনোলজি, খড়গপুর-এর  স্কুল অফ এনভায়রনমেন্টাল সায়েন্স অ্যান্ড ইঞ্জিনিয়ারিংয়ের ভূতত্ত্ব ও ভূপদার্থবিদ্যা বিভাগে সহযোগী অধ্যাপক। তিনি ২০১০ খ্রিস্টাব্দের সেপ্টেম্বর এই ইনস্টিটিউটে সহকারী অধ্যাপক হিসাবে যোগ দেন। থাম্ব|মরুভূমিতে ভূগর্ভস্থ জলের সন্ধানে সরেজমিনে তিনি ২০০৮ খ্রিস্টাব্দ হতে ২০১০ খ্রিস্টাব্দ পর্যন্ত কানাডার এডমন্টনস্থিত আলবার্টা সরকারের শক্তি সংরক্ষণ পর্ষদের আলবার্টা জিওলজিক্যাল সার্ভে ফিজিক্যাল হাইড্রোজোলজিস্ট ছিলেন। এর আগে ২০০৬ খ্রিস্টাব্দ হতে ২০০৮ খ্রিস্টাব্দ পর্যন্ত  তিনি যুক্তরাষ্ট্রের অস্টিনের টেক্সাস বিশ্ববিদ্যালয়ের জ্যাকসন স্কুল অফ জিওসায়েন্সের ব্যুরো অফ ইকোনমিক জিওলজির পোস্ট ডক্টরাল ফেলো ছিলেন। এরও আগে ২০০২ খ্রিস্টাব্দ হতে ২০০৩ খ্রিস্টাব্দ পর্যন্ত গ্রীষ্মকালীন সময়ে  তিনি কেনটাকি বিশ্ববিদ্যালয়ে ভূতত্ত্ববিদ্যার গবেষণা সহকারী এবং ২০০১ খ্রিস্টাব্দ হতে ২০০৬ খ্রিস্টাব্দ পর্যন্ত সময়ে ভূতত্ত্বের প্রশিক্ষক ও শিক্ষক সহকারী ছিলেন।
গবেষণা
এর ফলে তিনি ২০১৪ খ্রিস্টাব্দে ভারতের সংসদে অনুমান সমিতির পর্যবেক্ষণকারী হিসাবে আমন্ত্রিত হন। তার ও তার ছাত্রদের ভারতের ভূগর্ভস্থ জলের পরিমাণ নিরূপণের কাজ বিশেষত ভারতের বিভিন্ন স্থানে ভূগর্ভস্থ জল পুনর্জীবন সংক্রান্ত বিষয়ের ফলাফল সরকারী নীতিমালা নির্ধারণে সহায়ক হয়েছে যা কিনা  বিশ্বে প্রশংসিত হয় এবং সংবাদ মাধ্যমের দৃষ্টি আকর্ষণ করে। এই গবেষণায় ভারতের বিভিন্ন স্থানে ভূগর্ভস্থ জলের পুনর্জীবন নিয়ে মহাত্মা গান্ধী ন্যাশনাল রুরাল এমপ্লয়মেন্ট গ্যারান্টি বা মনরেগার মত জাতীয় জল জীবন মিশন সফল করতে সহায়তা করছে। এই বিষয়টি ২০১৭ খ্রিস্টাব্দের ২২ শে সেপ্টেম্বর নাসার ওয়েব সাইটে প্রদর্শিত হয়েছে।